Argitara ematen da Oiartzunen aurreikusitako kultur ekitaldiak antolatzeko diru laguntzak banatzeko deialdiaren laburpena azaroaren 17ko 38/2008 Lege Orokorrak 17.3.b eta 20.8.a artikuluetan ezarritakoari jarraituz. Testu osoa Oiartzungo Udalaren webgunean (www.oiartzun.eus) eta Dirulaguntzen Datutegi Nazionalean kontsulta daiteke: (http://www. pap.minhap.gob.es/bdnstrans):
Lehenengo. Diru-laguntzaren xedea:
Ebazpen honen xedea hauxe da: 2022an zehar, Oiartzunen aurreikusitako kultur ekitaldiak antolatzen dituzten herri eragileei, norgehiagoka prozeduraren bidez, diru laguntzak banatzeko Oiartzungo Udalaren diru laguntzen oinarri arautzaileak ezartzea.  

Bigarrena. Diru laguntza eskatzeko bete behar diren baldintzak.
Zehazki, diru laguntza hauek kultur elkarteek eta norbanakoek eska ditzakete, baldin eta diru laguntzen Lege Orokorraren 13. artikuluak ezarritako debeku batean ere sartuta ez badaude eta Oiartzungo Udalaren diru laguntzak emateko ordenantzaren 4. artikuluak adierazitako ezaugarriak betetzen badituzte eta Oiartzungo udalerrian kultur jarduerak betetzen dituztela egiaztatzen badute.

Hirugarrena. Diru laguntzen zenbatekoa
Diru laguntza hauek ordaintzeko, guztira, 43250 € euroko izendapena eginda dago, Oiartzungo Udalaren 2022 urteko aurrekontuko 1 0801.481.334.00.01.2022 zenbakidun partidaren  kontura.
Oiartzungo Udalak baimendutako gastua handitu edo murriztu ahal izango du dauden eskaera guztiak aztertu ondoren. Horrek ez du beste deialdi bat egitea ekarriko.

Laugarrena. Eskaerak non eta noiz aurkeztu
Diru laguntzak eskuratzeko eskabideak deialdia egiten duen organoari zuzenduko zaizkio, eta onuradunak edo hori ordezkatzen duen pertsonak sinatu beharko ditu; eta eskaerarekin batera, beharrezko dokumentazioa aurkeztuko da. Horretarako, epea urtarrilak 1etik 31a bitartekoa izango da.
Eskaerak Udal Erregistroan aurkeztuko dira.
